போர்க்கான கேள்விகளை தொலைத்த எந்த சமுதாயத்திடமும் கேட்டுக்கொண்டிருக்கலாம். ஈரானோ, இலங்கையோ.. கேள்விகள் அதே தான், பெயர்கள் மட்டும்தான் வேறுபடும். தோட்டாக்களுக்கும், போர்களுக்கும் பெயர் ஒரு பொருட்டல்ல. இந்த முரணை இரு கதாபாத்திரங்கள் மூலம் கதை சொல்லி முன் வைக்கும்போது – இந்த விவாதங்கள் ஓவ்வொரு தலைமுறையும் திருப்பி கேட்டுக்கொள்ள வேண்டியவையாகத்தான் தெரிகிறது. நான் ரசித்த சில வரிகள், இடங்கள் வெக்ஸ் முல்லரையும், ஜீலியஸ் லூம்பாவையும் தெளிவாய் காட்டுகின்றன். நாவலின் சில நிகழ்வுகள், முடிச்சுகள், திருப்பங்கள், கேள்விகள், வார்த்தைகள், அதன் உண்மைகள் – காவியத்தெளிவு கொண்டு புத்தகம் தாண்டியும் நீண்டு கொண்டே செல்லும்.